Uku tshintshwa ko Mantyi:—I *Cape Argus* ibika uku nyulelwa ko mantyi kwezinye indawo. Iti u Mr. Simpson, imantyi yakwa Qoboqobo, unyulelwe ukuba abe yi mantyi yase Walvisch Bay (kwela Maqwelana); u Mr. Shaw, wakwa Kentame, utabata indawo ka Mr. Girdwood, wase Tsomo (e Mbulu), otabata yena indawo ka Mr. Shaw. Ayikamxeli oza kutabata indawo ka Mr. Simpson.

Unyana we Nkosazana oza pezu komkulu, no waka wa hambela kweli lizwe—u Prince Alfred, Duke of Edinburgh, u pantse wantywiliseka e bambisa intlanzi, kufupi nelizwe eliyi Spain.

Imali yezindlu.—Umhla wokuhlaula imali yezindlu wabungowo 1 July. Ukuba lomali ayi hlaulwanga ko Mantyi kwada kwangomhla wa 30 September koti kwalekwe isheleni zombini ngapezulu.

Intlanganiso yama Bulu yase Holoholo, ifumene, esi kundleni som fundisi wayo opume ngobu dala, indodana u Rev. Wm. Rousseau, owaziswe kwi ntlanganiso ngu Rev. Mr. Roos no Rev. Mr. Stegman.

U Chief Justice Kotze, obeyi Jaji enkulu yase Trans­vaal use Cape Town. Aku lindelekile ukuba abuye abuyele kwelo ngenx’ enokuba amkele kwi Government ye Koloni le ubu Jaji e Diamond.

U Mr. Scanlen no Mr. Merriman, bobabini ngamalungu e Government, bake batyelela e Beaufort West kunye namanene apete imicimbi ka Loliwe, besiya kuhlola uku hamba kwe sebenzi apo.

Imicimbi yase Lusutu.—La manene anyulwe yi Government ukuba acedulule imicimbi yase Lusutu—Colonel Griffith, Hon. J. A. Burger M.L.C., Mr. Cecil John Rhodes, M.L.A., no Mr. Abraham Auret, M.L.A.

Izifata mandla zama dolopu onke ziyazi zamazamisa ukucokisa imizi ngoku tshayela inkunkuma, kuba ingqakaqa ingu mza woku ngcola. Naba mnyama kuya nqweneleka ukuba bangayi nyabeli lonto, kunye ne mizimba yabo.

E Ireland.—Imicimbi kweli isemi kwanjengoko. Ukugwinta kusemi'ngokuma. U Cardinal McCabe, inkulu yebandla lase Roma, ide yabala incwadi evuma uku kohlakala kwezinto pambi kwezulu nabantu. Ama Irish akolise ngokuba ngama Roman Catholics.

Imvula.—Kuma cala angase Kapa imvula ezimnandi zike zana. Naku mandla wase Queenstown siva kwa lonto. Kulo wasema Xoseni like laruqula ngoku balela, kute kodwa ngo 22 July savuka lisenza umkungu ongabanga ma­ndla mani nawo.

Kuvakala ukuba u Mongameli wo nyaka walo lonke ibandla lama Wesile, a Pesheya nakwa manye, odla ngoku nyulwa e Busika, woba ngalo nyaka, ngu Rev. Charles Garrett. Nje ngoko sabikayo kwe sika August odlulileyo, utabata indawo ka Dr. G. Osborn u Mr. Garrett.

I Government ya Pesheya.—U Right Honourable W. E. Gladstone upumile, ekubeni yi Chancellor of the Ex­chequer (Ubupatiswa Micimbi ye Rafu), endaweni yake kungene u Right Honourable G. J. Goschen. Ukungena kuka Mr. Goschen kwi Government, kuya kuyomeleza.

Ukuya kuka Cetywayo e England.—Eli Tshawe linduluke ukuya e England ngo July 12. Pambi koku nduluka kwalo laqatshulwa kunye naba landeli balo. Lixesha lesibini eqatshulwa u Cetywayo; mhla waqala kumhla waqatshulwa no yise u Mpande nge ngqakaqa apa enkulu.

Isibeno sika Bishop Merriman.—Isibeno sika Dr. Merriman kwi Privy Council (kuma tyala amakulu apesheya), malunga nesi gwebo se Jaji zontatu zama tyala ase Kapa, esasi koliseke ku Dean Williams, sipelele ekuvumeleni kwa u Dean. Esi simo sibange ukungo nwabi pakati kwe bandla lase Tshatshi.

E Natal.—U Mr. Saunders, kwi Parlamente yase Natal, uke wati makuvunyelwane ngendawo yokuba, de abantu aba pitizelisa ulaulo lwakwa Zulu, abase Natal bohlwaywe ngumteto, alusoze lubeko uxolo kwelo. Inteto leyo yaliwe sininzi samadoda yaba ke iyawa. Siqonda ukuba ibe isingiselwa ku Bishop Colenso—ingxamele uku giba yena.

U Sir Bartle Frere.—Ngo 8 ka July, eli tshawe liteta entlanganisweni etile Pesheya, litete ngoku shushu licasa isenzo se Government ya Pesheya kwi nto efuna ukuyenza malungana noku kulula u Cetywayo. Libonise ukuba u Cetywayo wayo nile ukuze libange imfazwe kwa Zulu, lati mhlana abuyelayo kobuya kupalale igazi kwelo.

Kuko ingxakeko enkulu kwi Government yoku fumana inene lokutabata indawo yobu Judge President (ubuntloko be Jaji) base Diamond Fields. Indawo leyo isand’ukwaliwa ngu Mr. Advocate Cole, wase Cape Town. Siva ukuba u Mr. Recorder Buchanan, oyi Jaji yakona uyinyekile, ekoti ukuba akanyulelwa kuyo, asele puma kanye ebu Jajini. Into leyo yobanga enye inkatazo.

Kwela Basutu.—Indaba ezivela kweli zisate nqum. Ezi ntsukwini zokuqala zo July kuke kwa hanjiswa udaba lo cingo lokuti u Masupha ubulele ama polisa amabini, kwa fumaneka mva kungeko siseko kulo nteto. Ezamva nje zikolisa umxelo. Bonke onyana baka Mshweshwe bavukele u Masupha ngenxa yobu ngwanyalala bake.

Ibandla lase Lovedale.—Uibandla eliquka ama Sheshegu, nomi Xelo, noma Gaga, noma Roxa pantsi kwalo, libe nentlanganiso yalo, yokukumbuza umhla wokuvulwa kwetyalike yase Lovedale ngo 26 July. U Rev. Mr. Mzimba ese sihlalweni. Inexelo yonyaka inikwe ngu Rev. E. Makiwane obeyongamele okwe xesha. Ibonise ukukoliseka kwemicimbi yemali ze remente; ukudanisa kwemali zo Titshala; noku nyabela izikula kwa bantu.

Isaziso se Government.—Kwi *Government Gazette* (ipepa lako mkulu), kwaziswa ukuba u Hon. Thomas Charles Scanlen umiselwe ekubeni yi Colonial Secretary (u Mpati Micimbi yeli Lizwe) endaweni ka Hon. John Charles Molteno ; u Hon. James Weston Leonard abe yi *Attorney General* (intloko yaba Teteleli ematyaleni) enda­weni ka Thomas Charles Scanlen.

Ngoviwo lwe Cape University obeluko kutsha nje, aba fumene iziqiniselo zokuba vulela ilungelo lokuba batetelele ematyaleni o Mantyi ngaba:—J. Yates, Port Elizabeth; E. K. Te Water, Cape Town ; R. Wahl, Cape Town ; C. G. Elliot, Port Elizabeth ; H. Scholtz, F. Hoffa, H. Arderne, J. de Jongh, J. J. Michau, no Q. Scott, Cape Town. Kweli nani akubonakali mntu omnyama ofundela ubuteteleli ematyaleni. Sisalindile noko.

I Graaff Reinet College.—Iminyaka ibonise ukuba esi sikula asina kuma. Kute ngenxa yoko kwamenywa intlanganiso ngo 27 June, yoku kangela ukuba kunga tiwanina, efike yagqiba kwelo kuti mauke uhanjiswe njengo kwanga pambili umsebenzi. Siqonda ukuba into efunekayo kuku guqulwa kwe gama—ukuba ingabi yi College. Amadoda afundisayo kuyo okwa namhla ngu Dr. J. K. Da'll no Professor W. Le Cornu, M.A.

Kwindlu enkulu ye Parlamente ya Pesheya, eyi House of Lords kubeko, malungana napakati kuka June ingxoxo ngo mteto ebeku sitiwa maubeko, wokuba indoda itshate no msakwabo mfazi xa afileyo umfazi. Lo mteto uxaswa kakulu ngo nyana be Nkosazana, ucaswe kwa ngoku njalo zi Bishop. Kute kwaku votwa waliwa umteto onjalo nga madoda a 132 angawu vumiyo, na 128 awu vumayo.

Izikolo ne Ngqakaqa.—U Dr. Langham Dale, umongameli micimbi ye mfundo, ukupe isaziso kuzo zonke ititshala napa pati bezi kolo ezamkela imali kwa Rulumente:—(1). Ukuba umntwana ngamnye aqatshulwe ebusaneni pambi kokuba zinyanga ezi ntandatu ubudala; (2). Ukuba kungabiko mntwana uvunyelweyo ukuba eze esikolweni de ibe upau loku qatshulwa luya qondakala; (3). Ukuba abantwana baqatshulwe kwakona ekugqibeni unyaka weshumi. Ezi zimiselo kucelwa o Titshala ukuba bazazise kuba zali.

Isifo esoyikekayo E Queenstown:—U Rev. Daniel Malgas wenjenje xa asibalela ngesifo esilusizi ebesike safunda ngaso emapepeni. “Intwana eludaba apa sesi sifo esibulala aba belekayo, singaziwa nanga magqira; nditeta nje sesigalele ishumi kwaba mhlope.—Into elusizi, efake ivuso elibi kunene kwaba sebe mbovu uku beleka.” Sifunda ukuba pakati kwabo sebemke naso kuko la manenekazi, amakosikazi ezikulu e Queenstown—Mrs. Wood, Mrs. Cole, Mrs. Waugh, Mrs. Parsonson, Mrs. Townsend, no Mrs. Edwards.

E Transvaal.—Ingxabano naba mnyama, emideni yase Transvaal kuvakala ukuba ziya pela. Nge xeshana eli futshane ebeku vunyelwene ngama Bulu no Mankorane ukuba ke kuyekwe ukuliwa, u Commandant Ferreira ube sisi gidimi se Government yase Transvaal na Basutu, nge ndawo ezitile ekutiwa zovelisa uxolo. Kweliuye icala lelo lizwe siva ukuba u Alareshane obe ngxamele ukulwa no Sikukuni ubanjiwe ngu Mr. Abel Erasmus wase Lydenberg wasiwa e Pretoria. Zizo ke ezi zimeko ekucingelwa ukuba zoke zipe i Transvaal ixesha loku pefumla.